خالق‌لارین دموکراتیک پارتیسی(ح.د.پ)ندن 11 ملت وکیلی، ترور سوروشدورمالاری چرچیوه‌سینده گؤزآلتینا آلیندی.
گؤزآلتینا آلینان میلت وکیللری آراسیندا ائش باشقانلار صلاح‌الدین دمیرتاش و فیگن یوکسک‌داغ دا وار.
ایچ ایشلری باخانلیغی، گؤزآلتینا آلینان میلت وکیللری‌نین "بؤلوجو ترور هؤرگوتو پ‌‍کاکانین تبلیغاتینی ائتمک"، "سوچو و سوچلونو اؤومک"، "خالقی کین و دوشمنچی‌لییه تحریک"، "سلاح‌لی ترور هؤرگوتونه عضو اولماق"، "دؤولتین بیرلیگینی و بوتؤو‌لوگونو پوزماغا تشبوث" ایله سوچلاندیغینی آچیقلادی.
تورکیه بؤیوک میلت مجلیسینده مارس آییندا قبول ائدیلن آنایاسا دییشیک‌لیگی‌نین آردین‌دان، مختلیف پارتیلردن 148 میلت وکیلی‌نین توخونولمازلیغی قالدیریلمیشدی.
بو میلت وکیللری آراسیندا اولان ح.د.پ‌لی‌لر، ترور سوروشدورمالاری چرچیوه‌سینده بیر چوخ دفعه چاغریلما‌لارینا قارشین، ایفاده وئرمه‌یه گئتمه‌دی.
بونون اوزرینه دیارباکیر، حکاری، وان، شیرناک و بین‌گؤل جمهوریت باش‌ساوجیلیق‌لاری طرفیندن حیاتا گئچیریلن ترور سوروشدورمالاری چرچیوه‌سینده ح.د.پ‌لی 11 میلت وکیلی حاقیندا گؤزآلتی قراری آلیندی.
